31999R0547
L 066/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 547/1999 НА КОМИСИЯТА
от 12 март 1999 година
за изменение на Регламент (ЕО) № 2802/95 относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и относно Общата митническа тарифа (1), последно изменен с Регламент (ЕО) № 2261/98 (2) и по-специално член 9,
като има предвид, че за да се осигури еднаквото прилагане на Комбинираната номенклатура, приложена към цитирания по-горе Регламент, е необходимо да се приемат разпоредбите относно класирането на стоките, включени в приложението към настоящия регламент;
като има предвид, че Регламент (ЕИО) № 2658/87 установява Общите правила за тълкуването на Комбинираната номенклатура; че тези правила се прилагат също и за всяка друга номенклатура, която се основава изцяло или частично на нея или която добавя, ако е необходимо, подразделения към нея и която е установена чрез специфични разпоредби на Общността с оглед на прилагането на тарифните или другите мерки, свързани с търговията със стоки;
като има предвид, че Регламент (ЕО) № 2802/95 на Комисията от 4 декември 1995 г. относно класирането на определени стоки в Комбинираната номенклатура (3), е класирал продукт под номер 1 като напитка, като при класирането не са отчетени на този продукт неговите специфични терапевтични и профилактични функции при лечението на анемия, причинена от липса на желязо и в резултат на което може да се промени класирането на този продукт, който трябва да се счита за медикамент;
като има предвид, че мерките, предвидени в настоящия регламент са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Класирането на продукт номер 1, включен в приложението към Регламент (ЕО) № 2802/95, се заменя с класирането, дадено в приложението към настоящия регламент.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 март 1999 година.